wickkiey/tamil-wikipedia-chunked huggingface dataset:
# பிரிசன் பிரேக்

## தயாரிப்பு

### கருத்து

*ப்ரிசன் ப்ரேக்கின்* உண்மையான கருத்து—தனது சகோதரனைத் தப்பவைப்பதற்காக ஒருவன் வேண்டுமென்றே சிறைக்குச் செல்கிறான்—இக்கருத்தையே, அதிரடி தன்மையான தொடரைத் தயாரிக்க விரும்பிய தயாரிப்பாளர் டான் பர்ரோஸ் பால் ஸ்கெரிங்கிடம் கேட்டுக்கொண்டார். ஸ்கெரிங் இது நல்ல யோசனை என்று நினைத்தார், முதலில் எதற்கு இப்படியொரு செயலைத் தொடங்கவேண்டும் அல்லது அதை எப்படி ஒரு தொடராக வருவிப்பது என்று குழம்பினார். பின்னர் அவர் தவறாகக் குற்றம் சாட்டப்பட்ட ஒரு சகோதரனின் கதையை எடுப்பது என முடிவு செய்து, கதைக்கருவின் வெளிவடிவமைப்பைத் தயார் செய்யவும் கதாப்பாத்திரங்களை வடிவமைக்கவும் தொடங்கினார். 2003 ஆம் ஆண்டில், தனது இந்தக் கதை பற்றிய கருத்தை பாக்ஸ் ஒளிபரப்பு நிறுவனத்திடம் காண்பித்தார், ஆனால் பாக்ஸ் நிறுவனம், அது போன்ற தொடர் நீண்ட காலம் தொடர்ந்து வெற்றிகரமாக இயங்குவது சாத்தியமா என்பது போன்ற சந்தேகத்தால் மறுத்துவிட்டது. அதன் பின்னர் அவர் அந்தக் கதைக் கருத்தை பல பிற சேனல்களுக்கு எடுத்துச்சென்று காண்பித்தார், அது தொலைக்காட்சித் தொடரைக் காட்டிலும் திரைப்படமாக எடுப்பதற்கே பொருத்தமாக இருக்கும் எனக் கருதியதால் அவையும் நிராகரித்தன. பின்னர் *ப்ரிசன் ப்ரேக்* 14-பகுதி கொண்ட மினிதொடராக எடுப்பது சாத்தியம் என முடிவு செய்யப்பட்டது, அது ஸ்டீவன் ஸ்பீல்பெர்க் *வார் ஆஃப் த வோர்ல்ட்ஸில்* ஈடுபடும் முன்பு அவரின் மனதைக் கவர்ந்தது. இவ்வாறு, அந்த மினிதொடர் உருவாக்கப்படாமலே இருந்தது. *லாஸ்ட் மற்றும்* *24* போன்ற அதிகப் பார்வையாளர் நேரத்தில் (மாலை 7 முதல் 11 மணி வரை) ஒளிபரப்பப்பட்ட தொடராக்கப்பட்ட தொலைக்காட்சி தொடர்கள் பிரபலமடைந்த பின்னர், மீண்டும் பாக்ஸ் நிறுவனம் அதைத் தயாரிக்க முடிவு செய்தது. மாதிரிப் பகுதியானது ஸ்கெரிங் திரைக்கதையை எழுதி ஓராண்டுக்குப் பின்னர் படம்பிடிக்கப்பட்டது.
# பிரிசன் பிரேக்

## தயாரிப்பு

### படப்பிடிப்பு

*ப்ரிசன் ப்ரேக்கின்* முதல் மூன்று சீசன்கள் பிரதானமாக ஹாலிவுட்டிற்கு வெளியே படம்பிடிக்கப்பட்டன. முதல் சீசனின் பெரும்பகுதி சிகாகோ மற்றும் சுற்றியுள்ள பகுதிகளில் படம்பிடிக்கப்பட்டது. பின்னர் அது 2002 ஆம் ஆண்டில் நிறுத்தப்பட்டது, 2005 ஆம் ஆண்டில் ஜோலியட் ப்ரிசன் *ப்ரிசன் ப்ரேக்கின்* செட்டாக ஆனது, அது தொடரில் பாக்ஸ் ரிவர் ஸ்டேட் பெனிட்டென்ஷியரியாக காட்டப்படுகிறது. லிங்கனின் சிறையறை, மருத்துவமனை மற்றும் சிறை புழைக்கடையில் எடுக்கப்பட்ட காட்சிகள் அனைத்தும் அந்த சிறையிலுள்ள இடங்களில் படமாக்கப்பட்டவை. லிங்கன் இருந்த சிறை அறையானது, தொடர் கொலையாளி ஜான் வெய்னே கேஸி அடைத்துவைக்கப்பட்டிருந்த அறையாகும், குறைந்தபட்சம் தயாரிப்பு உறுப்பினர்களில் ஒருவராவது எப்போதும் அந்த அறைக்குள் செல்ல மறுத்தனர், காரணம் அது பாவப்பட்ட அறை என்பதால். பொது சிறைவாசிகளை அடைத்துவைத்திருந்த சிறையறைத் தொகுப்புகள் உள்ளிட்ட பிற செட்கள் சிறையில் அமைக்கப்பட்டன. இந்தத் தொகுப்புகளில் (உண்மையில் இருந்த இரண்டடுக்கு சிறையறைத் தொகுப்புகளுக்கு மாறாக) மூன்று அடுக்கு சிறையறைகள் இருந்தன, மேலும் நடிகர்களுக்கும் கேமராக்களுக்கும் போதிய இடம் இருக்க வேண்டி உண்மையான அறைகளை விடப் பெரிதாக அமைக்கப்பட்டிருந்தன. லிட்டில் எல்ம், டெகாட்டர் மற்றும் மினரல் வெல்ஸ் உள்ளிட்ட டல்லாஸைச் 30 நிமிட பயணத்தூரத்தில் உள்ள இடங்கள் படப்பிடிப்புக்காகத் தேர்வு செய்யப்பட்டன. அங்கிருந்த பல இடங்கள் பல்வேறு அமெரிக்க நகரங்களுக்காகத் பயபடுக்கப்பட்டன. இரண்டாம் சீசனின் முடிவுக்காலத்திற்குள் இந்தத் தொடருக்கு டெக்சாஸில் மொத்தம் $50 மில்லியனுக்கும் மேல் செலவாகும் எனத் திட்டமிடப்பட்டது. இரண்டாம் சீசனின் கடைசி மூன்று பகுதிகளுக்கு, பனாமா தொடர்பான காட்சிகளுக்கு ஃப்ளோரிடாவின் பென்சாகோலாவில் படப்பிடிப்பு நடைபெற்றது. ஒவ்வொரு பகுதிக்கும் படப்பிடிப்பை முடிக்க எட்டு நாட்களானது, மேலும் தோராயமாக ஒவ்வொரு பகுதிக்கும் அகச்செலவாக 1.4 மில்லியன் டாலர் செலவானது.
மூன்றாவது சீசன் டல்லாஸில் படம்பிடிக்கப்பட்டது, மேலும் அதன் பட்ஜெட், ஒரு பகுதிக்கு 3 மில்லியன் டாலராக இருந்தது. லிங்கனும் க்ரெட்ச்செனும் பனாமா சிறையிலிருந்து தப்பிக்க பேரம் நடத்துவது போல வரும் வெளிப்புறக்காட்சிகளில் பல காட்சிகள் பனாமா நகரத்தின் காஸ்கோ வியேஜோவில் படம்பிடிக்கப்பட்டவை. நான்காவது சீசனின் பிரதான ஒளிப்பதிவு கலிஃபோர்னியாவின் லாஸ் ஏஞ்சல்ஸுக்கு இடமாற்றப்பட்டது.
# பிரிசன் பிரேக்

## தயாரிப்பு

### இசை

*ப்ரிசன் ப்ரேக்கின்* தீம் மியூஸிக் மற்றும் ஒவ்வொரு பகுதிக்குமான இடைநிரப்பு இசை ஆகியவை ரமீன் டஜ்வாடியால் தொகுக்கப்பட்டது. 2007 ஆம் ஆண்டு ஆகஸ்டு 28 அன்று வெளியான *ப்ரிசன் ப்ரேக்: ஒரிஜினல் டெலிவிஷன் சவுண்ட் ட்ராக்கில்* முதல் இரண்டு சீசன்களுக்கான இசைக்கோர்வை இடம்பெற்றுள்ளது. டஜ்வாடி மற்றும் ஃபெர்ரி கோர்ஸ்டென் ஆகியோர் "ப்ரிசன் ப்ரேக் தீம் (ஃபெர்ரி கோர்ஸ்டென் ப்ரேக்-அவுட் மிக்ஸ்)" எனும் பெயரில் தீம் மியூஸிக்கின் ஒற்றை ரி-மிக்ஸை உருவாக்கினர், அதை 2006 ஆம் ஆண்டில் பாக்ஸ் மியூஸிக் வெளியிட்டது. ஐரோப்பாவில், ராப் பாடகரான ஃபார் லாராகேவின் "பாஸ் லே டெம்ப்ஸ்" பாடல் தொலைக்காட்சி நெட்வொர்க் M6 ஆல் பிரான்ஸில் தலைப்புப் பகுதியில் வரும் அசல் தீம் மியூஸிக்குக்கு பதிலாகப் பயன்படுத்தப்பட்டது, அது பிரபலமாவதற்கும் நிகழ்ச்சியை நிலைநிறுத்துவதற்கும் உதவியது. அதேபோல, "இச் க்ளாப்' ஒரு டிச் (ப்ரிசன் ப்ரேக் கீதம்)" (அசாத் மற்றும் அடெல் டவில் ஆகியோரால் பாடப்பட்டது) மற்றும் "ஓவர் த ரெயின்போ" (லெக்கி பாடியது) ஆகிய பாடல்கள் முறையே ஜெர்மனியிலும் பெல்ஜியத்திலும் தலைப்புக் காட்சியில் பயன்படுத்தப்பட்டன. நிகழ்ச்சியின் நான்காம் சீசனின் முடிவிற்குப் பின்னர், 2009 ஜூன் 2 இல், மூன்றாம் மற்றும் நான்காம் சீசன்களுக்கான தனி சவுண்ட் ட்ராக் டிஸ்க் வெளியிடப்பட்டது.
# பிரிசன் பிரேக்

## தயாரிப்பு

### வடிவம்

*ப்ரிசன் ப்ரேக்* தொடர், அதன் முதல் சீசனின் போது ஒளிபரப்பப்பட்ட தொடரான ஷோ *24* போலவே, தொடரமைக்கப்பட்ட கதைக் கட்டமைப்பைக் கொண்டுள்ளது. 2008 ஆம் ஆண்டு நவம்பரில், *த ஹாலிவுட் ரிப்போர்டர்* இதழ், பாக்ஸ் நிறுவனம் நடப்பு நான்காம் சீசனுக்காக இரண்டு கூடுதல் பகுதிகளைக் கேட்டுள்ளது, அது 2009 ஆம் ஆண்டில் இரண்டு மணிநேர இறுதித் தொடராக இருக்கும் என வெளிப்படுத்தியது. *லாஸ்ட்* தொடரைப் போலவே, *ப்ரிசன் ப்ரேக்* தொடருக்கும் முன்னரே நிர்ணயிக்கப்பட்ட முடிவு தேதி இருந்திருப்பதாக ஓர் கருத்து இருந்தது. 2009 TV விமர்சகர்களின் அச்சக சுற்றுலாவில், கெவின் ரெயில்லி பத்திரிகையாளர்களிடம் நான்காவது சீசனுடன் இந்தத் தொடர் முடியும் எனக் கூறினார். ரேட்டிங்கில் குறைந்தாலும், ரத்தானதை ரெயில்லி படைப்புத்திறனுக்குத் தொடர்புபடுத்திக் கூறுகிறார்:: "நிகழ்ச்சி ஒருவாறு முடிந்தது. படைப்புத்திறனின் மூலம், கதை முழுவதும் கூறப்பட்டுவிட்டது என நீங்கள் எண்ணும் ஒரு குறிப்பிட்ட இடத்திற்கு நீங்கள் வருவீர்கள், சீசனின் முடிவில் முடிவு மிகப் பெரியதாக இருக்க விரும்புவீர்களே தவிர, பார்க்காமல் சென்றுவிட விரும்பமாட்டீர்கள்." தொடரின் இறுதியைப் பற்றிக் கூறுகையில், ரெயில்லி, "அவை இறுதியில் அழகான முடிவைப் பெறுகின்றன. அவை எப்படி முடியும் என்று எனக்குத் தெரியும், அவை சிந்தனைக்கு எட்டாத கடினமானது" என்கிறார். இருப்பினும், மோலியை *ப்ரிசன் ப்ரேக்கின்* மூன்றாம் சீசனில் அறிமுகப்படுத்துவதாக இருந்த தயாரிப்பாளரின் எண்ணம், எழுத்தாளரின் மறுப்பால் கைவிடப்பட்டது. புதிய தொடரானது *CSI: மியாமி* மற்றும் *CSI: NY* போலவே *ப்ரிசன் ப்ரேக்* ப்ரேண்டின் கீழேயே தொடங்கப்படும்
# பிரிசன் பிரேக்

## எதிர்வினைகள்

### விருதுகளும் பரிந்துரைகளும்

தொடரின் முதல் பதிமூன்று பகுதிகளை வெற்றிகரமாக ஒளிபரப்பியதைத் தொடர்ந்து, *ப்ரிசன் ப்ரேக்* தொடர், அதன் முதல் விருதான 2005 ஆம் ஆண்டின் பிடித்தமான TV நாடகத்திற்கான பீப்புல்ஸ் சாய்ஸ் விருதுக்குப் பரிந்துரைக்கப்பட்டது. இத்தொடர் அதே பிரிவில் போட்டியிட்ட *கமேண்டர் இன் சீஃப்* மற்றும் *கிரிமினல் மைண்ட்ஸ்* ஆகிய மற்றத் தொடர்களை முந்தி 2006 ஜனவரியில் அந்த விருதை வென்றது. 2006 ஜனவரியில், 63வது கோல்டன் குளோப் விருதுகளில், இரண்டு பரிந்துரைகளைப் பெற்றது, அவை சிறந்த தொலைக்காட்சி நாடகப் பிரிவுக்கான பரிந்துரை மற்றும் தொலைக்காட்சி நாடகத் தொடரில் சிறந்த நடிகருக்கான வெண்ட்வொர்த் மில்லருக்குக் கிடைத்த பரிந்துரை ஆகியவையாகும். நிகழ்ச்சியின் முக்கிய நடிகரான, வெண்ட்வொர்த் மில்லர், முதல் சீசனில் அவரது நடிப்புக்கான மற்றொரு பரிந்துரையை 2005 ஆம் ஆண்டில் தொலைக்காட்சியில் சிறந்த நடிகருக்கான சாட்டன் விருதுக்குப் பெற்றார். அதே போல், இந்தத் தொடர் 2005 சாட்டர்ன் விருதுக்கு சிறந்த நெட்வொர்க் தொலைக்காட்சி தொடர் விருதுக்குப் பரிந்துரைக்கப்பட்டது. 2006 ஆம் ஆண்டின் தொலைக்காட்சி விமர்சகர்கள் கூட்டமைப்பு விருதுகளில், இத்தொடர் சிறந்த புதிய நாடகத் தொடருக்கான விருதுக்குப் பரிந்துரைக்கப்பட்டது. இத் தொடருக்குக் கிடைத்த தொழில்நுட்பத்திற்கான விருதுப் பரிந்துரைகளில் வணிக ரீதியான தொலைக்காட்சி நிகழ்ச்சிக்கான சிறப்பாக படத்தொகுப்பு செய்யப்பட்ட ஒரு மணி-நேரத் தொடருக்கான 2006 ஆம் ஆண்டின் எட்டி விருதுகள் (வெள்ளோட்டப் பகுதிக்காக மார்க் ஹெல்ஃப்ரிச்சுகு) மற்றும் சிறந்த தலைப்பு தீம் மியூசிக்குக்கான 2006 ஆம் ஆண்டிற்கான ப்ரைம் டைம் எம்மி விருது (ரமீன் டஜ்வாடிக்கு) ஆகியவை அடங்கும். 2006 டிசம்பரில் ராபர்ட் நெப்பெர், தொலைக்காட்சிக்கான தொடர், மினிதொடர் அல்லது திரைப்படத்தின் சிறந்த துணை நடிகருக்கான 2006 சேட்டிலைட் விருதுகளுக்குப் பரிந்துரைக்கப்பட்டார்.
# பிரிசன் பிரேக்

## எதிர்வினைகள்

### முன்னுரைக்கப்பட்ட பதிப்புரிமை மீறல்

2006 ஆம் ஆண்டு அக்டோபர் 24 அன்று, டொனால்ட் மற்றும் ராபர்ட் ஹக்ஸ் ஆகியோர் பாக்ஸ் ஒளிபரப்பு நிறுவனத்திற்கு எதிராக பதிப்புரிமை மீறல் தொடர்பான வழக்குப் பதிவு செய்துள்ளதாக அசோசியேட்டட் ப்ரெஸ் கூறியுள்ளது, அதில் குறிப்ப்டப்படாத சேதாரங்கள் மற்றும் பிற செலவுகள் பற்றிக் கேட்கப்பட்டுள்ளது. 2001 ஆம் ஆண்டில், பாக்ஸ் நிறுவனத்திற்கு அவர்கள் தங்கள் சிறு பருவத்தில் நிகழ்ந்த ப்ரிசன் ப்ரேக் அனுபவத்தை அடிபடையாகக் கொண்டிருந்த ஒர் எழுத்தாவணத்தை அனுப்பியதாகக் கூறியது. 1960களில், டொனால்ட் ஹக்ஸ், தவறாக சிறையில் அடைக்கப்பட்ட தனது சகோதரரான ராபர்ட் ஹக்ஸுக்காக சிறையிலிருந்து தப்பிக்க ஒரு திட்டத்தைத் தீட்டி வெற்றிகரமாக செயல்படுத்தினார்.
# பிரிசன் பிரேக்

## விநியோகம்

### தொலைக்காட்சி

கனடாவில், *ப்ரிசன் ப்ரேக்* தொடர் குளோபால் தொலைக்காட்சி நெட்வொர்க்கில் ஃபாக்ஸில் ஒளிபரப்பப்படும் ஒரு மணி நேரம் முன்னதாக ஒளிபரப்பப்பட்டது, மேரிடைம்ஸ் பகுதிகளில் மட்டும் அது பாக்ஸ் நேரத்திற்கு இரண்டு மணி நேரம் முன்னதாக ஒளிபரப்பப்பட்டது. கனடாவில் முக்கியமான 18–49 வயதினருக்கான புள்ளியியல் விளக்கப்படப் பிரிவில் சராசரியாக 876,000 பார்வையாளர்களையும், அதன் முதல் சீசனில் 1.4 மில்லியன் பார்வையாளர்களையும் கொண்டு, 2005-2006 ஆம் ஆண்டின் இருபது சிறந்த தொலைக்காட்சித் தொடர்களில் ஒன்றாக இடம்பெற்ற ஒரே புதிய தொலைக்காட்சித் தொடர் *ப்ரிசன் ப்ரேக்* மட்டுமே ஆகும். *ப்ரிசன் ப்ரேக்* தொடர் ஆஸ்திரேலியன் டெலிவிஷன் நெட்வொர் செவனில் 2006 பிப்ரவரி 1 அன்று, சராசரியாக 1.94 மில்லியன் பார்வையாளர்களுக்கு முதலாக ஒளிபரப்பப்பட்டது. முதல் சீசன், மொத்தத்தில் சராசரியாக 1.353 மில்லியன் பார்வையாளர்களைக் கவர்ந்தது. நியூஸிலாந்தில், *ப்ரிசன் ப்ரேக்* தொடர் பிடித்தமான புதிய தொலைக்காட்சி நாடகத்திற்கான பீப்புல்ஸ் சாய்ஸ் விருதை வென்றது. இரண்டாம் சீசன் முழுவதும் மதிப்பீட்டைக் குறைந்த பின்னர், செவன் நிறுவனம் தொடரின் மூன்றாம் சீசன் பகுதிகளை ஒளிபரப்புவதை வேகப்படுத்த முடிவு செய்தது; இருப்பினும் மதிப்பீடு தொடர்ந்து குறைந்து கொண்டே வந்தது.  
முதல் மற்றும் இரண்டாம் சீசன்கள் ஐக்கிய இராச்சியம் இல் ஃபைவ் நெட்வொர்க்கில் முதல் சீசனுக்காக முதலில் ஒளிபரப்பப்பட்டது, பின்னர் தொடர்ந்து ஃபைவில் இரண்டாம் சீசன் தொடங்கும் முன்பு UKTV கோல்டில் இரண்டாம் சீசன் ஒளிபரப்பப்பட்டது. மூன்றாம் சீசன் தொடங்கும் முன்பு, ஸ்கை ஒன் *ப்ரிசன் ப்ரேக்* தொடரை ஒளிபரப்பும் உரிமையை பகுதி ஒன்றுக்கு, £500,000 செலுத்திப் பெற்றது. இந்தத் தொடர் பிரான்சில் 2006 ஆம் ஆண்டு ஆகஸ்டு 31 அன்று முதலாக சராசரியாக 5.5 மில்லியன் பார்வையாளர்களுக்கு ஒளிபரப்பப்பட்டது. இரண்டாம் சீசன் 2007 ஆண்டு செப்டம்பர் 13 அன்று சுமார் 5.3 மில்லியன் பார்வையாளர்களுக்கு ஒளிபரப்பப்பட்டது. ஹாங்காங்கில் TVB பேர்லில் முதல் சீசனின் ஒளிபரப்பு, வெளிநாட்டுத் தொடருக்கான மிக அதிக அளவு பார்வையாளர்களைப் பெற்றது. தொடரின் முதல் காட்சி சராசரியாக 260,000 பார்வையாளர்களைப் பெற்றது, மேலும் முதல் சீசன் இறுதிப் பகுதிகள் சராசரியாக 470,000 பார்வையாளர்களைப் பெற்றது. இரண்டாம் சீசனின் ஒளிபரப்பு சராசரியாக 270,000 பார்வையாளர்களைப் பெற்றது.
# பிரிசன் பிரேக்

## விநியோகம்

### ஹோம் மீடியா

| DVDகள் | பகுதிகள் | டிஸ்க்குகள் | வெளியீட்டு தேதிகள் |  |  |  |
| --- | --- | --- | --- | --- | --- | --- |
| சீசன் ஒன்று | 22 | 6. | 2006 ஆகஸ்டு 8 | 2006 செப்டம்பர் 18 | 2006 செப்டம்பர் 13 |  |
| சீசன் இரண்டு | 22 | 6. | 2007 செப்டம்பர் 4 | 2007 ஆகஸ்டு 20 | 2007 செப்டம்பர் 17 |  |
| சீசன் மூன்று | 13 | 4 | 2008 ஆகஸ்டு 12 | 2008 மே 19 | 2008 டிசம்பர் 3 |  |
| சீசன் நான்கு | 24 | 6/7 | 2009 ஜுன் 2 | 2009 ஜூலை 6 | 2009 ஜூலை 15 | } |  
ஒவ்வொரு சீசனின் DVD மற்றும் ப்ளு-ரே சிஸ்க் தொகுப்புகள், அவற்றின் தொலைக்காட்சி ஒளிபரப்புக்குப் பின்னர் பல பகுதிகளில் கிடைக்கத் தொடங்கின. 2006 எலக்ட்ரானிக் நுகர்வோர் நிகழ்ச்சியில், ட்வெண்டித் சென்ச்சுரி பாக்ஸ் ஹோம் எண்டெர்டெயின்மென்ட், *ப்ரிசன் ப்ரேக்* தொடரின் முதல் சீசன் முழுவதும் 2007 ஆம் ஆண்டின் தொடக்கத்தில் ப்ளூ-ரே டிஸ்க் வடிவத்தில் வெளியாகும் என அறிவித்தது. பின்னர் வெளியீட்டு தேதி 13, 2007 ஆக இருக்கும் என அறிவிக்கப்பட்டது, மேலும் *ப்ரிசன் ப்ரேக்* பாக்ஸ் நிறுவனம் ப்ளு-ரே டிஸ்க்காக முதலில் வெளியிடப்படும் முதல் தொலைக்காட்சித் தொடரானது. ப்ளு-ரே டிஸ்க் பெட்டியில், DVD பெட்டித் தொகுப்பின் அனைத்து சிறப்பம்சங்களும் இருந்தது. முதல் மூன்று சீசன்களையும் கொண்டுள்ள ஒரு DVD தொகுப்பு 2008 ஆம் ஆண்டு மே 19 அன்று வட்டாரம் 2 இல் வெளியிடப்பட்டது. ஆஸ்திரேலியாவில், *ப்ரிசன் ப்ரேக்* சீசன் 4, ப்ரிசன் ப்ரேக்: த ஃபைனல் ப்ரேக் வெளியீட்டுடனே வெளியிடப்பட்டது, அது அவ்வாறே பிற பகுதிகளிலும் வெளியிடப்பட வாய்ப்புள்ளது, மேலும் அது தொலைக்காட்சி திரைப்படத்தின் இறுதிப்பகுதி உள்ளிட்ட ஏழு சிடிகளைக் கொண்டது.
# பிரிசன் பிரேக்

## விநியோகம்

### ஆன்லைன் விநியோகம்

நிகழ்ச்சியின் தொலைக்காட்சி ஒளிபரப்புடன் கூடுதலாக, *ப்ரிசன் ப்ரேக்* தொடரின் பகுதிகள் இணையத்திலும் வெளியிடப்பட்டன. முதல் சீசனின் இறுதி நோக்கிச் செல்லச் செல்ல, *ப்ரிசன் ப்ரேக்* பகுதிகள் iTunes Store இல் ஆன்லைனில் வாங்கிக்கொள்ளக் கிடைத்தன அது 2006 ஆம் ஆண்டு மே 9 அன்று தொடங்கியது. *ப்ரிசன் ப்ரேக்கின்* இரண்டாம் சீசனின் முதல் காட்சிக்குப் பின்னர், பாக்ஸ் நிறுவனம் 50 க்கும் மேற்பட்ட வலைத்தளங்களில் நடப்புப் பகுதிகளை ஆன்லைனில் ஸ்ட்ரீமிங் முறையில் ஒளிபரப்பத் தொடங்கியது, அதில் AOL, கூகுள் மற்றும் யாகூ! ஆகியவை அடங்கும், அதே போல அது தனது சொந்த நெட்வொர்க்கிலும் அம்முறையில் வெளியிடப்பட்டது. இருப்பினும், இது அமெரிக்காவிற்கு மட்டுமே என கட்டுப்படுத்தப்பட்டிருந்தது. இரண்டாம் சீசனின் முதல் மூன்று பகுதிகள் வணிகத் தடையின்றி ஒளிபரப்பப்பட்டன, தொலைக்காட்சியில் ஒளிபரப்பட்ட தேதிக்கு ஆறு நாட்களுக்குப் பின்னர் கிடைக்குமாறு வழிசெய்யப்பட்டது. பகுதிகளின் ஆன்லைன் ஸ்ட்ரீமிங் மூன்றாம் பகுதிக்குப் பின்னர் தள்ளிப்போடப்பட்டது. இருப்பினும், பாக்ஸ் நிறுவனம் மேஜர் லீக் பேஸ்பால் ப்ளே ஆஃப் கேம்களை மூன்று வாரங்கள் அக்டோபரில் ஒளிபரப்ப வேண்டியிருந்த குறுக்கீட்டினால், பார்வையாளர்களின் ஆர்வத்தை நிகழ்ச்சியில் தொடர்ந்து தக்கவைக்க நியூஸ் கார்ப்பரேஷனால் (பாக்ஸ் ஒளிபரப்பு நிறுவனம் மற்றும் மைஸ்பேஸின் தாய் நிறுவனம்) ஒரு உத்தி வகுக்கப்பட்டது. பாக்ஸ் நிறுவனம் அக்டோபரில் தொடங்கி, இரண்டாம் சீசனின் கடந்த பகுதிகளை சமூக நெட்வொர்க்கிங் தளமான MySpace மற்றும் அந்த நெட்வொர்க்கின் சொந்த மற்றும் அதனால் இயக்கப்படும் தளங்களில் (அந்த நிலையங்கள் பாக்ஸ் டெலிவிஷன் ஸ்டேஷன்ஸ் குரூப்பின் அங்கங்களாகும்) ஸ்ட்ரீமிங்கில் வெளியிடத் தொடங்கியது. பகுதிகள் முழுவதும் விளம்பரங்களும் ஒளிபரப்பப்பட்டாலும் அந்தத் தொடருக்கு கட்டணம் இல்லை.
# பிரிசன் பிரேக்

## பிற மீடியா

இதன் கிளைத்தோற்றப் படைப்பான *ப்ரிசன் ப்ரேக்: ப்ரூஃப் ஆஃப் த இன்னசன்ஸ்* , மொபைல் தொலைபேசிகளுக்காக பிரத்யேகமாக உருவாக்கப்பட்டதாகும், அது 2006 ஏப்ரலில் SprintTV' இன் பாக்ஸ் ஸ்டேஷன் மூலமாக வாடிக்கையாளர்களை இழுக்க ஒளிபரப்பப்பட்டது. *ப்ரூஃப் ஆஃப் இன்னசன்ஸின்* முதல் பகுதி மே 8, 2006இல் இணையத்தில் காணக்கிடைத்தது. இது டொயோட்டோ மோட்டார் மற்றும் நியூஸ் கார்ப்பரேஷனின் பாக்ஸ் நெட்வொர்க் ஆகிய இரு நிறுவனங்களுக்கிடையே உருவான தனிப்பட்ட ஒப்பந்தமாகும், இதன் மூலம், டொயோட்டோ நிறுவனம் தொடரின் பிரத்யேகமான பகுதிகளை வழங்கி அதன் மூலம் பிரத்யேக விளம்பர உரிமையைப் பெற முடிந்தது. நிகழ்ச்சியின் மூன்றாம் சீசனின் போது, *ப்ரிசன் ப்ரேக்: விசிடேஷன்ஸ்* என அழைக்கப்பட்ட ஆறு ஆன்லைன் குறும்படங்களின் தொடர், பாக்ஸ் நிறுவனத்திற்கென பிரத்யேகமாக உருவாக்கப்பட்டது. கதாப்பாத்திரங்கள் லிச்செரோ, சாம்மி, மெக்ரேடி, T-பேக் மற்றும் பெல்லிக் ஆகியோர் அதில் இடம்பெற்றனர். அவை இணையத்தில் விநியோகம் செய்யப்பட்டதோடல்லாமல் ஐ-டியூன்ஸ் இல் இலவசமாகக் கிடைத்தன.  
அச்சு ஊடகத்தில், அதிகாரப்பூர்வமான பத்திரிகை மற்றும் பல்கலைக்கழக அகநோக்கில் எழுதப்பட்ட ஒரு புத்தகம் ஆகியவை நிகழ்ச்சியின் தொடர்புள்ள தயாரிப்புகளில் அடங்கும். அதிகாரப்பூர்வமான பத்திரிகை, டைட்டன் அச்சகத்தாரால் 2006 ஆம் ஆண்டு நவம்பர் 21 அன்று வெளியிடப்பட்டது. ஒவ்வொரு வெளியீட்டிலும் தேர்ந்தெடுக்கப்பட்ட நடிகர்கள் மற்றும் முக்கிய உறுப்பினர்களின் நேர்காணல்களும் அதனுடன் பிற சிறப்பு செய்திகளும் இடம்பெற்றன. அதனோடு தொடர்புடைய நாவல், *ப்ரிசன் ப்ரேக்: த க்ளாஸிஃபைட் FBI ஃபைல்ஸ்* , இரண்டாம் சீசனின் கதையமைப்புடன் உத்தேசிக்கப்பட்ட கதாப்பாத்திரங்கள் தகவல்களைக் கொண்டதாக இருந்தது. பால் ரடிட்டிஸால் எழுதப்பட்ட இப்புத்தகம், சைமன் &amp; ஸ்கஸ்டர் அச்சகத்தால் மே 8, 2007 இல் வெளியிடப்பட்டது.. 2009 செப்டம்பரில், இன்சைட் எடிஷன்ஸ் ''ப்ரிசன் ப்ரேக்: ;பிஹைண்ட் த சீன்ஸ்' எனும் புத்தகத்தை வெளியிட்டது, அதில் தயாரிப்பு, ஒளிப்பதிவு ஆகியவை இடம்பெற்றது, அதன் ஆசிரியரான கிறிஸ்டியன் ட்ரோக்கி மற்றும் காலிண்டா வாஸ்க்வெஸ், பால் ஸ்கெரிங், மேட் ஆம்ஸ்டெட் மற்றும் ஒளிப்பதிவு இயக்குநர் ஆர்குலஸ் ஆகியோர் நிகழ்ச்சியின் நான்கு சீசன் எப்படி இருந்தது என்பது பற்றிக் கருத்து தெரிவித்துள்ளனர்.  
த சடன் இம்பாக்ட் வழங்கிய "ப்ரிசன் ப்ரேக் லைவ்!", என்ற நேரடி நிகழ்ச்சியும் இருந்தது! அது, தொலைக்காட்சி தொடர்களிலிருக்கும் சூழல்களை யதார்த்த உலகிற்குக் கொண்டுவரும் வித்தியாசமான அனுபவத்தை நோக்கமாகக் கொண்டுள்ள பொழுதுபோக்கு நிறுவனமாகும். இந்த நிகழ்ச்சியின் கவரும் தன்மை 2006 முதல் 2008 ஆம் ஆண்டு வரை, அமெரிக்க ஒன்றியம், ஆஸ்திரேலியா, ஐக்கிய இராச்சியம், சைனா, ஜெர்மனி மற்றும் மெக்சிகோ என எல்லா நாடுகளுக்கும் பயணித்தது. *ப்ரிசன் ப்ரேக்* தொடரை அடிப்படையாகக் கொண்ட ஒரு வீடியோ கேம் ப்ளேஸ்டேஷன் 3 மற்றும் எக்ஸ் பாக்ஸ் 360 ஆகியவற்றுக்காக தயாரிப்பில் இருந்து, அது 2009 ஆம் ஆண்டு பிப்ரவரியில் வெளியிடப்பட இருந்தது, ஆனால் நிறுவனம் மூடப்பட்டதால் அது ரத்து செய்யப்பட்டது. ப்ரிசன் ப்ரேக்: த கான்ஸ்பிரசி இன் தயாரிப்பு, அந்த கேமின் தயாரிப்பாளரான ஜூட்ஃப்ளை, அனைத்து வெளியீட்டு தேதிகளுக்குமான ஒரு புதிய வெளியீட்டாளரைக் கண்டறிந்த பின்னர் மீண்டும் தொடங்கப்பட்டது. சில ஆதாரங்களின் படி, அந்த கேம் 2009 செப்டம்பர் 30 இல் வெளியிடப்பட இருந்தது, இருப்பினும் பிரச்சார விளம்பரங்கள் அல்லது விவரங்கள் ஏதும் வெளியிடப்படாத நிலையில் அதற்கு வாய்ப்பு குறைவாகவே இருந்தது. கேமின் புதிய வெளியீட்டுட் தேதி 2010 மார்ச் 23 என 2009 செப்டம்பர் 23 அன்று அறிவிக்கப்பட்டது. கேமின் சில முன்னோட்டக் காட்சிகளும் வெளியிடப்பட்டன.
# மம்தா பானர்ஜி

**மம்தா பானர்ஜி** (*Mamata Banerjee*, பிறப்பு 5 சனவரி 1955) மேற்கு வங்காளத்தின் தற்போதைய முதலமைச்சரும் அகில இந்திய திரிணாமுல் காங்கிரசு கட்சியின் நிறுவனத்தலைவரும் ஆவார்.இவர் *தீதி* (வங்காளத்தில் அக்கா என பொருள்படும்) என்று மக்களால் விளிக்கப்படுகிறார்.
# மம்தா பானர்ஜி

## துவக்க வாழ்க்கையும் கல்வியும்

மம்தா சனவரி 5, 1955 ஆம் ஆண்டு கொல்கத்தாவின், அஸ்ரா பகுதியில் பிறந்தார். கொல்கத்தாவில் உள்ள பசந்தி தேவி கல்லூரியில் பட்டம் பெற்று ஜோகேஷ் சந்திர சௌதுரி சட்டக் கல்லூரியில் சட்டம் பயின்றார்.
# மம்தா பானர்ஜி

## அரசியல் வாழ்வு

அவர் தமது அரசியல் வாழ்வை காங்கிரசு(இ) கட்சியில் 1970களில் துவங்கினார். உள்ளூர் காங்கிரசில் படிப்படியாக முன்னேறி 1976 முதல் 1980 வரை மேற்கு வங்க மகளிர் காங்கிரசின் பொது செயலாளராக விளங்கினார். 1984ஆம் ஆண்டு நாடாளுமன்றத் தேர்தலில் முதுபெரும் மார்க்சிய அரசியல்வாதியான சோம்நாத் சாட்டர்ஜியை ஜாதவ்பூர் நாடாளுமன்ற தொகுதியில் வென்று இந்தியாவின் மிகச் சிறிய வயதில் நாடாளுமன்றம் சென்ற பெருமை பெற்றார். அனைத்திந்திய இளைஞர் காங்கிரசு தலைவராகவும் பதவி வகித்தார். 1989ஆம் ஆண்டில் நடந்த தேர்தலில் தோற்ற மம்தா அடுத்த இரண்டு ஆண்டுகளிலேயே 1991ஆம் ஆண்டு வெற்றி பெற்றார். அதன்பிறகு 1996, 1998, 1999, 2004, 2009 ஆண்டுகளில் நடைபெற்ற தேர்தல்களில் தொடர்ந்து வென்று கொல்கத்தா தெற்கு தொகுதியின் நிரந்தர பிரதிநிதியாக உள்ளார்.  
1997ஆம் ஆண்டு காங்கிரசிலிருந்து பிரிந்து (மேற்கு வங்க காங்கிரசைப் பிளந்து) அகில இந்திய திரிணாமுல் காங்கிரசு என்ற கட்சியைத் தொடங்கினார். திரிணாமல் காங்கிரசு, அவரது பல அரசியல் இயக்கங்களால் மேற்கு வங்காளத்தின் முதன்மை எதிர்கட்சியாக இருந்தது.  
1999 ஆம் ஆண்டு பாரதீய ஜனதா கட்சியின் தலைமையில் அமைந்த தேசிய சனநாயக கூட்டணி அரசில் பங்கேற்று தொடர்வண்டித்துறை அமைச்சராகப் பணியாற்றினார். 2001இல் ஆளும் கூட்டணியுடன் பிணக்கு கொண்டு தமது பதவியை துறந்த மம்தா 2004இல் மீண்டும் எரிசக்தித் துறை அமைச்சராக அமைச்சரவையில் இணைந்தார்.  
2009ஆம் ஆண்டு காங்கிரசுடன் இணைந்து இந்திய தொடர்வண்டித்துறை அமைச்சராக இரண்டாம் முறை பதவியேற்றார். தனது முதல் வரவு செலவுத் திட்டத்தில் நிறுத்தமில்லா விரைவுத் தொடர்வண்டிகளையும் (*துரந்தோ*) இளைஞர்களுக்கான வண்டிகளையும் (*யுவா*) துவக்கியுள்ளார். மகளிர்களுக்காக நெரிசல் நேரங்களில் சிறப்பு 'மகளிர் மட்டும்' செல்லும் புறநகர் தொடர்வண்டிகளை அறிமுகப்படுத்தியுள்ளார்.
# மம்தா பானர்ஜி

## அரசியல் வாழ்வு

### 2011 சட்டப்பேரவைத் தேர்தல்

2011 ஏப்ரல்/மே மாதங்களில் ஆறு கட்டங்களாக நடந்த சட்டப்பேரவைத் தேர்தல்களில் மாபெரும் வெற்றி பெற்று 34 ஆண்டுகள் தொடர்ந்து ஆண்டு வந்த இடதுசாரி முன்னணி அரசினை வீழ்த்தினார். மம்தா பானர்ஜியின் திரிணாமுல் காங்கிரசு 294 இடங்கள் உள்ள சட்டப்பேரவையில் 184 இடங்களைக் கைப்பற்றி உள்ளது. கூட்டணிக் கட்சியான காங்கிரசுடன் 227 இடங்களைப் பிடித்தது.
மே 20, 2011 அன்று மேற்குவங்க முதலமைச்சராகப் பொறுப்பேற்றார்.
# மம்தா பானர்ஜி

## அரசியல் வாழ்வு

### மேற்கு வங்காள சட்டமன்றத் தேர்தல் (2016)

- 2016 ஏப்ரல்/மே மாதங்களில் ஆறு கட்டங்களாக நடந்த சட்டப்பேரவைத் தேர்தல்களில் மம்தா பானர்ஜியின் திரிணாமுல் காங்கிரசு கட்சி **211** தொகுதிகளில் வென்று பெரும்பான்மையுடன் மீண்டும் ஆட்சி அமைக்கிறது. தொடர்ந்து இரண்டாவது முறையாக மேற்குவங்க முதலமைச்சராகப் பொறுப்பேற்றார். இத்தேர்தலில் மம்தா பானர்ஜி பவானிபூர் சட்டமன்றத் தொகுதியிலிருந்து தேர்ந்தெடுக்கப்பட்டார்.
# மம்தா பானர்ஜி

## அரசியல் வாழ்வு

### மேற்கு வங்காள சட்டமன்றத் தேர்தல், 2021

2021 மேற்கு வங்காள சட்டமன்றத் தேர்தலில் நந்திகிராம் சட்டமன்றத் தொகுதியில் போட்டியிட்ட மம்தா பானர்ஜி, பாரதிய ஜனதா கட்சி வேட்பாளர் சுவேந்து அதிகாரியிடம் 1,956 வாக்குகள் வித்தியாசத்தில் வெற்றி வாய்ப்பை இழந்தார். இருப்பினும் மம்தா பானர்ஜி தலைமையிலான திருணாமூல் காங்கிரசு 213 தொகுதிகளை வென்று மூன்றாம் முறையாக ஆட்சியை தக்க வைத்துக் கொண்டது.
# கோடியக்கரை

**கோடிக்கரை** அல்லது **கோடியக்கரை** (*Point Calimere*) இந்தியாவின் தமிழ்நாடு மாநிலத்தில் நாகப்பட்டினம் மாவட்டத்தில் அமைந்துள்ள கடற்கரைப் பகுதியாகும். இது *காலிமர் முனை* அல்லது *கள்ளி மேடு* (*Point Calimere*)எனவும் அழைக்கப்படுகிறது.  
தேவாரப்பாடல் பெற்ற கோடியக்கரை அமுதகடேசுவரர் கோயில் இங்கு அமைந்துள்ளது.  
காவிரி கழிமுகப்பகுதி (டெல்டா)வில் கடற்கரைக்கு செங்குத்தாக அமைந்துள்ளது.இங்கிருந்த வரலாற்று **சிறப்புமிக்க சோழர் கால கலங்கரை விளக்கம் 2004ஆம் ஆண்டு சுனாமியின்போது அழிபட்டது.**
# கோடியக்கரை

## வேதாரண்யம் காடுகள்

இங்குள்ள சதுப்புநிலக் காடுகள்,வேதாரண்யம் காடுகள் என்றும் அழைக்கப்படுகின்றன,கிழக்கு தக்காணத்தின் உலர்பசுமை காடுகளில் எஞ்சியிருப்பதாகும். கோடிக்கரை சரணாலயம் வன விலங்குகள் சரணாலயம், பறவைகள் சரணாலயம், இரண்டுமே ஒன்றிணைந்ததாக கொண்டுள்ளது.
# கோடியக்கரை

## உப்பு ஏரிகள்

சூன் 13, 1967ஆம் ஆண்டு 24.17 சதுர கி.மீ. பரப்பில் அமைக்கப்பட்ட இதற்கு மேற்கே 80 கிலோ மீட்டர் தூரத்தில் உள்ள ராஜாமடம் வரை சதுப்பு நிலக் காடுகள் உள்ளன. இந்தக் காடுகள் இரண்டு இடங்களில் உப்பங்கழிகளாக கடல் நீர் புகுந்து உப்பு ஏரியாக 30 கிலோ மீட்டர் நீளம் 5 கிலோ மீட்டர் அகலத்துக்கு நிற்கின்றது. இந்த உப்பு ஏரிகளில் முத்துப்பேட்டை, திருத்துறை பூண்டி மற்றும் மேல்மருதூர் பகுதியிலிருந்து மூன்று நதிகள் சங்கமம் ஆகின்றன.
# கோடியக்கரை

## குளிர்கால வரவிகள்

1988ஆம் ஆண்டு தலைஞாயிறு பாதுகாக்கப்பட்ட காடுகளையும் இணைத்து 377 சதுர கி.மீ. பரப்பிற்கு விரிவாக்கப்பட்டது. குளிர்கால வரவிகளுக்கு தகுந்த இடமாதலால் பல பறவைகள் இங்கு வருகின்றன. இங்குள்ள உப்பங்கழிகளில் சிக்கும் கடல்வாழினங்கள் குளிர்கால பறவைகளுக்கு உணவாக அமைகின்றன. ஆயினும் விவசாய நிலங்களிலிருந்தும் மீன்பண்ணைகளிலிருந்தும் கலக்கும் உயிர்கொல்லி மருந்துகளின் எச்சங்கள் இச்சூழலில் கலந்து இப்பறவைகளின் சதைகளிலும் காண முடிகிறது.
# கோடியக்கரை

## கருமான்கள், காட்டுப் பன்றிகள்

இங்கே உள்ள வன விலங்குச் சரணாலயத்தில் பலவித மான்கள் முக்கியமாக கருமான்கள் மற்றும் காட்டுப் பன்றிகள் அதிகமாக உள்ளன.
# கோடியக்கரை

## இராமர் கால்தடங்கள்

கோடிக்கரையின் முனையின் உயரமான இடம் 4 மீட்டர் உயரமுள்ளது. இதனை இந்து தொன்மவியலில் இராமாயணத்தில் இராமர் இங்கிருந்து இராவணனுடன் போரிட்டதாகவும் அவரது கால்தடங்கள் காணப்படுவதகவும் குறிப்பிடுகிறது.
# கோடியக்கரை

## இடைக்கால துறைமுகம்

கோடியக்கரை பகுதியானது இடைக்கால சோழர்கள் காலத்தில் துறைமுகமாக விளங்கியது. இங்கிருந்து சீனா, கடாரம் போன்ற நாடுகளுடன் வணிக தொடர்பு இருந்துள்ளது. இதற்கு சான்றாக பொ.ஆ.13 ஆம் நூற்றாண்டைச் சேர்ந்த சீன மட்கலன்களின் உடைந்த பாகங்கள் கண்டெடுக்கப்பட்டன. மற்றொரு சான்றாக இருப்பது முதலாம் பராந்தக சோழ மன்னன் காலத்தில் கட்டப்பட்ட கலங்கரை விளக்கம் ஆகும். கலங்கரை விளக்கத்தின் உச்சியில் விறகு கொண்டு தீ மூட்டி அவ்வழியே செல்லும் கப்பல்களுக்கு வழி காட்டியது. இது சுனாமிக்கு முன் சிதளம் அடைந்த நிலையில் 15 அடி உயரம் வரை இருந்தது. 2004 ஆம் ஆண்டு சுனாமியில் பெரும் சேதத்தை அடைந்து இப்போது எஞ்சிய பகுதிகளை காணலாம். கோடியக்கரை துறைமுகமானது சோழர்கள் காலத்திற்கு பின் கலையிழந்தது போனது. பின்னாளில் பயன்பாடு இல்லாமல் அழிந்து போனது.
# பாவம் (பரதநாட்டியம்)

**பாவம்** அல்லது **பாவனை** என்பது பரத நாட்டியத்தில் உள்ளத்தில் எழும் உணர்ச்சிகளை உடலுறுப்புகளாலும், முகத்தாலும், வாக்கினாலும் வெளிப்படுத்துவதாகும். உடலில் உண்டாகும் எட்டு நிலைகளை பாவம் என்று விவரிக்கின்றார். அவை மெய்சிலிர்த்தல், கண்ணீர் விடுதல், முகத்தின் வண்ணம் மாறுதல், ஸ்தம்பித்தல், வியர்த்தல், நடுங்குதல், குரல் மாறுதல், மயங்கி வீழ்தல் ஆகியவையாகும்.  
அபிநயத்தில் குறிப்பிடப்படும் பாவங்கள் ஒன்பது வகைப்படும். இது நவரசங்கள் என்று அழைக்கப்படுகின்றன.
அவையாவன:
- ஸ்ருங்காரம் (வெட்கம்)
- வீரம்
- கருணை
- அற்புதம்
- ஹாஸ்யம்(சிரிப்பு)
- பயானகம் (பயம்)
- பீபல்சம் (அருவருப்பு)
- ரெளத்ரம் (கோபம்)
- சாந்தம் (அமைதி)
# புட்பக விமானம்

**புட்பக விமானம்** அல்லது **புஷ்பக விமானம்** என்பது நினைத்த இடத்திற்கு அழைத்துச் செல்லுகின்ற விமானம் போன்ற வாகனமாகும். இந்து தொன்மவியலில் இந்த வாகனம் முக்கியத்துவம் பெற்றதாக உள்ளது. பொதுவாக குபேரனின் வாகனமாக அறியப்படுகிறது.  
இது தேவ தச்சராகிய விசுவகர்மாவினால் செய்யப்பட்ட ஆகாய விமானம் என்பது இந்து மத நம்பிக்கை ஆகும். இதைக் குபேரனுக்குப் பிரம்ம தேவர் அளித்தார். குபேரனிடமிருந்து, இராவணன் இதை அபகரித்தான். இந்த விமானத்திலே, சீதையை மண்ணோடு பெயர்த்து இராவணன் கவர்ந்து சென்றான். தனது பட்டாபிஷேகம் முடிந்த பிறகு, இராமர் இதை குபேரனிடம் அனுப்பி வைத்தார்.  
இந்த விமானத்தைப் பற்றி இராமயணத்தில் குறிப்பிடப்பட்டுள்ளது.
# சிங்கை பரராசசேகரன்

**சிங்கை பரராசசேகரன்** (இறப்பு: 1519) என்பவன் கிபி 1478 முதல் 1520 வரை யாழ்ப்பாணத்தை ஆண்ட மன்னன் ஆவான்.
# சிங்கை பரராசசேகரன்

## ஆட்சி வரலாறு

சிங்கை பரராசசேகரன் சிறுவனாக இருந்த போது இவனது தந்தையாகிய கனகசூரிய சிங்கையாரியன் பகைவனான சப்புமால் குமாரயாக்கு அஞ்சி தொண்டை நாட்டில் இருக்கும் திருக்கோவலூர்க்கு இவனோடும், இவன் தம்பியோடும் மற்றும் பிற உறவினரோடும் தப்பிச் சென்று வாழ்ந்து வந்தான். திருக்கோவலூரில் வாழ்ந்த காலத்தில் கனகசூரிய சிங்கையாரியன் தனது மைந்தருக்கு தொண்டைமண்டலப் புலவன் ஒருவன் மூலம் தமிழ் கற்பித்தான் என்பர். 17 ஆண்டுகள் கழித்து கனகசூரிய சிங்கையாரியன் தனது மகன்களோடு சேர்ந்து படை திரட்டி வந்து, யாழ்ப்பாணத்தை மீட்டு மீண்டும் 1467 ஆம் ஆண்டு அரசன் ஆனான். 11 ஆண்டுகள் அரசுபுரிந்து இறந்த போது இளவரசன் ஆகிய சிங்கை பரராசசேகரன் அரசன் ஆனான்.  
சப்புமால் குமாரயாவின் சிங்களப்படைகள் யாழ்ப்பாணத்தில் நிலைகொண்டிருந்தகாலத்தில் தமிழரின் செல்வத்தை சூறையாடியும் மற்றும் போர்க்காலத்தில் கோவில்கள் கோட்டைகள் மற்றும் துறைமுகங்கள் போன்றவற்றுக்கு பெரும் சேதம் விளைவித்தனர் என்பது, சப்புமால் குமாரயா தமிழரை வென்றதை, பௌத்த பிக்கு ஒருவரால் சிங்களத்தில் புகழ்த்து பாடப்பட்ட கோகிலா ஸந்தோஸய (குயில் விடுதூது) என்னும் நூல் கூறும். சிங்களத்தினால் யாழ்ப்பாண தமிழ் அரசுக்கு விளைவிக்கப்பட்ட சேதங்களை திருத்தி மிண்டும் போலிவுறச் செய்தவன் சிங்கை பரராசசேகரனே. இவன் அரசு கட்டிலேறிய கணத்தில் இருந்தே யாழ்ப்பாண அரசின் நலனை காப்பதில் மிக தீவிரமாக இருந்து வந்தான் என்பர். யாழ்ப்பாண அரசின் வருவாயை பெருக்கிக் கொள்ளும் பொருட்டு மாந்தை, திருகோணமலை மற்றும் காங்கேசன்துறை போன்ற துறைமுகங்களை புதுப்பித்து மீண்டும் பிற நாடுகளோடு வணிகம் இடம்பெற வழி வகுத்தான். கடல் வழி வணிகத்தையும் யாழ்ப்பாண அரசுக்கு பெரும் வருவாயிட்டித்தரும் மன்னார் முத்துக்குளிக்கும் கடல்ப் பரப்பையும், பாதுகாக்கும் வண்ணம் கடல்படையை மேல்கூறிய துறைமுகங்களில் நிறுத்திவைத்தான். மேலும் சிங்கள அரசுகளால் வரக்கூடிய பாதுகாப்பு அச்சுறுத்தல்களை எதிர் நோக்கும் வண்ணம் மிகுந்த முன்னெச்சரிக்கையொடு தரைப்படைகளை புத்தளம்,மாந்தை, திருகோணமலை மற்றும் வன்னி போன்ற இடங்களில் அரணமைத்து நிறுத்திவைத்தான். மிக குறுகியகாலத்தில் இராணுவ மற்றும் பொருளாதார ரீதியில் யாழ்ப்பாண அரசை கட்டியெழுப்பி சாதனை நிகழ்த்தியது மடடுமின்றி தமிழ்த் தொண்டாற்றி யாழ்ப்பாணத்தில் கல்வி வளர்ச்சி அடைவதுக்கு வித்திட்டதும் இவனே ஆகும்.
# சிங்கை பரராசசேகரன்

## தமிழ்த் தொண்டு

திருக்கோவலூரில் வாழ்ந்த காலத்தில் 14ஆண்டுகள் ஒரு புலவரிடம் தமிழ் கற்று இவனும் இவன் தம்பியாகிய சிங்கை செகராசசேகரனும் தமிழில் புலமை எய்தினர் என்பர். இவனும் இவன் தம்பியும் தமிழை வளர்க்கும் பொருட்டு முதல் யாழ்ப்பாண தமிழ் சங்கத்தை நிறுவினர். மேலும் பல பாடசாலைகளை உருவாக்கி கல்வியறிவை யாழ்ப்பாணத்தில் பரப்பினர். சப்புமால் குமாரயாவினால் அழிக்கப்பட்ட சரசுவதி மகாலயம் என்னும் நூலகத்தை புதுபித்துக் யாழ்ப்பாணம் கல்வியங்காட்டில் நிறுவி இதற்கு வேண்டிய நூல்களை வடகரையில் இருந்து பெறும் பொருட்டு இராமேஸ்வரத்தில் படி எழுதும் பட்டறைகள் பல நடத்தினர் என்பர். இங்கு தமிழ் மற்றும் வடமொழியில் படியெடுக்கப்பட்ட பல ஆயிரம் அரிய நூல்கள் சரசுவதி மகாலயம் என்னும் புதிய நூலகத்தில் சேகரித்து வைக்கப்பட்டன. இந் நூலகம் கவி அரங்கேற்றிப் பரிசில் பெறும் பொருட்டு யாழ்ப்பாணம் வந்த புலவர் பெருமக்களுக்கு பெரிதும் உதவியது என்று கூறுவர். தமிழ்க் கடவுளாகிய முருகனைப் பாடிய அருணகிரிநாதர் யாழ்ப்பாணம் வந்தபோது பாடியதாக கூறப்படும் திருப்புகழ்கள் பல இங்கு வைக்கபட்டிருந்தன. சிங்கை பரராசசேகரனும் கவி பாடுவதில் மிகுந்த ஆற்றலுடையவனாக இருந்தான்.இவனும் சில ஆயிரம் தனி நிலைச் செய்யுள்களை பாடி உள்ளான், அவைகளும் இந் நூலகத்தில் வைக்கப்படிருந்தன. மிக மிக அரிய நூல்களை அதீதம் கொண்டிருந்த இந்த நூலகம் மிக துயரமான வகையில் 1619 ஆம் ஆண்டு போர்த்துக்கேயரின் தாக்குதலில் அழிக்கப்பட்டது. இவனால் கூறப்பட்ட செய்யுள்கள் சில இக்காலத்தில் கிடைத்துள்ளன, அவற்றுள் மூன்றைக் காட்டுதும்:-.  
தொண்டை நாட்டிலுள்ள பூதூரைப் பிறப்பிடமாகவும் பொற்களந்தையை வசிப்பிடமாகக் கொண்ட புலவராகிய அந்தகக் கவி வீரராகவ முதலியார் யாழ்ப்பாணம் வந்து இவன் முன் தமது வண்ணக் கவியை அரங்கேற்றிய போது இவன் பாடிய விருத்தம்:-  
:*விரகனா முத்தமிழ் வீர ராகவன்*
::*வரகவி மாலையை மதிக்கும் போதெலாம்*
:*உரகனும் வாணனு மொப்பத் தோன்றினாற்*
::*சிரகர கம்பிதஞ் செய்ய லாகுமே*  
அப்புலவர் பெருமான் இவனிடம் மத்தயானையும், பிறவும், பொன்னின்பந்தமும் பரிசிலாக பெற்ற போது இவனை வியந்து பாடிய வெண்பாவை இங்கே காட்டுதும்:-  
:*பொங்குமிடி யின்பந்தம் போயதெ யென்கவிதைக்*
::*கொங்கும் விருதுபந்த மேற்றதே- குங்குமந்தோய்*
:*வெற்பந்த மானபுய வீரபர ராசசிங்கம்*
::*பொற்பந்த மின்றளித்த போது*  
புலவர் பாடியதற்கு பதிலாக மன்னன் பாடிய கட்டளைத் கலித்துறை:-  
:*புவியே பெறுந்திரு வாரூ ருலவைப் புலவர்க்கெலாஞ்*
::*செவியை சுவைபேறு மாறுசெய் தான்சிவ ஞானவனு*
:*பவியே யெனுநங் கவிவீர ராகவன் பாடியநற்*
::*கவியே கவியவ னல்லாத பேர்கவி கற்கவியே*  
மேலும் புலவரின் புலமையை புகழ்ந்து மன்னன் பாடிய கட்டளைத் கலித்துறை:-  
:*இன்னங் கலைமகள் கைம்மீதிற் புத்தக மேந்தியந்தப்*
::*பொன்னம் புயப்பள்ளி புக்கிருப்பா ளென்ன புண்ணியமோ*
:*கன்னன் களந்தைக் கவிவீர ராகவன் கச்சியிலே*
::*தன்னெஞ்ச மேதேனக் கற்றான் கனமுத் தமிழையுமே*  
இவன் தனது தம்பியாகிய சிங்கை செகராசசேகரனோடு சேர்ந்து தமிழ்க் கல்விக்கு மட்டுமின்றி வேறு துறைகளின் வளர்ச்சிக்காகவும் பாடுபட்டனர். குறிப்பாக மூலிகை மருத்துவ துறை வளரும் பொருட்டு, சிறந்த மூலிகை மருத்துவனான சிங்கை செகராசசேகரனோடு சேர்ந்தது யாழ்ப்பாணம் கல்வியங்காட்டில் 45 ஏக்கர் நிலத்தில் மூலிகை மருத்துவ தோட்டத்தோடு கூடிய மூலிகை மருத்துவ நிலையம் ஒன்றை நிறுவினான்.
# சிங்கை பரராசசேகரன்

## குடும்ப வரலாறு

இவனது தனிப்பட்ட வாழ்க்கை நிகழ்வுகள், பிற்காலத்தில் ஆரியச் சக்கரவர்த்திகளின் குடியுள் நடந்தேறிய துயர நிகழ்ச்சிகளுக்கும் குழப்பங்களுக்கும் வழி வகுத்தது எனலாம். இவனுக்கு இரு மனைவிகளும் ஒரு ஆசை நாயகியும் இருந்தனர். மனைவிகளில் மூத்தவரும் பட்டத்துராணியுமாக இருந்தவர் இராஜலச்சுமி அம்மையார். இவர் சோழகுடியில் தோன்றியவர் என்பர். சோழப் பேரரசு 13ஆம் நூற்றாண்டில் வீழ்ச்சி அடைந்த பின் அக்குடியை சேர்ந்தவர்கள் சிலர் தமிழகத்தில் சில இடங்களில் குறுநில மன்னராய் திகழ்ந்தனர் என்பதை தமிழக வரலாறு கூறும். இது போன்ற ஒரு சோழ குறுநில அரசகுடியில், இராஜலச்சுமியம்மையார் இளவரசியாக பிறந்தார் போலும். இவருக்கு சிங்கவாகு, பண்டாரம் என இரு மைந்தர்கள் இருந்தனர்.  
சிங்கை பரராசசேகரனின் இரண்டாவது மனைவியாகவும் இளையராணியாகவும் திகழ்ந்தவர் வள்ளியம்மையாராவர். இவர் யாழ்ப்பாணத்தின் தலைசிறந்த பிரபுத்துவ மரபாகிய பாண்டிமழவன் வழித் தோன்றிய அரசகேசரியின் மகளாவார். இந்த அரசகேசரியின் மகன் வழிப் பேரன் தான் தமிழில் இரகுவமிசம் பாடிய அரசகேசரி என்பர் சிலர். வள்ளியம்மைக்கு முறையே பரநிருபசிங்கன், காசி நயினார், பெரியபிள்ளை என்று மூன்று மகன்களும் மரகதவல்லி என்று ஒரு மகளும் இருந்தனர். இம் மரகதவல்லியின் மணவாளனே இரகுவமிசம் பாடிய அரசகேசரியாவார்.  
கடலில் முத்துக்குளிக்கும் மணவர்களை மேற்பார்வை செய்ய சென்றபோது, சிங்கை பரராசசேகரன் 'மணவ குடியிற் மலர்ந்த மல்லிகை' என்று அழைக்கப்படும் மங்கத்தம்மாளின் அழகில் மயங்கி, அவள் மிது மையல் கொண்டு அவளை தனது ஆசை நாயகியாக்கிக்கொண்டான். இவர்களுக்கு பிறந்தவர்கள் சங்கிலியன் என்னும் மகனும் பரவையார் என்ற மகளுமாகும்.  
சிங்கை பரராசசேகரன் தனது பிள்ளைகள் மிது அளவுகடந்த அன்பு கொண்டிருந்தமையால், சங்கிலியனின் தவறான போக்கை கண்டிக்கவில்லை என்பர்.மன்னன் மாசிமகம் கொண்டாட கும்பகோணம் சென்றபோது, அங்கு உள்ளூர் அரசன் ஒருவனை, சங்கிலியன் அவமதித்ததால் அவன் சினம் கொண்டு இவர்களை சிறையிலிட்டிருந்தான். தந்தையையும் தம்பியாகிய சங்கிலியனையும் படையுடன் சென்று மீட்டு வந்தான் பரநிருபசிங்கன். சிங்கை பரராசசேகரன் இதனால் மகிழுந்து மகனாகிய பரநிருபசிங்கனுக்கு ஏழூரதிபன் என்னும் பட்டத்தையும் ஏழு ஊர்களையும் நன்கொடையாக வழங்கினான். ஆனால் இப்பிரச்சனைக்கு பொறுப்பான சங்கிலியனைத் தண்டிக்கவில்லை, இதனால் சங்கிலியனின் போக்கில் மற்றம் எதுவும் ஏற்படவில்லை, 1515 ஆம் ஆண்டளவில் முதலில் பட்டத்து இளவரசனாகிய சிங்கவாகுவின் உணவில் நஞ்சு கலந்து கொன்றான். இதன்பின் 1520 ஆம் ஆண்டளவில் சிறியதகப்பனாகிய சிங்கை செகராசசேகரனிடம் முலிகை மருத்துவம் கற்ற பரநிருபசிங்கன், கண்டி அரசியின் நோய் தீர்க்க கண்டி சென்றபோது, தனது மற்ற அண்ணனாகிய பண்டாரத்தை வெட்டிக் கொன்றுவிட்டு, தந்தை உயிருடன் இருக்கும் போதே யாழ்ப்பாண அரசின் முடியை கவர்ந்த சங்கிலியன், தானே சூடிக்கொண்டான். சங்கிலியனின் இக் கொடும் செயலால் துயரம் அடைந்த மன்னவன், உள்ளம் உடைந்தும், மதி பேதலித்தும் போன நிலையில் ஊமையாக சில காலம் வாழ்ந்து, உயிர் துறந்தான் என்பர்.
# டாம் அண்ட் ஜெர்ரி

***டாம் அண்ட் ஜெர்ரி* ** என்பது வில்லியம் ஹன்னா மற்றும் ஜோசப் பார்பெரா ஆகியோரால் மெட்ரோ-கோல்டுவைன்-மேயர் நிறுவனத்திற்காக வீட்டுப்பூனை (டாம்) மற்றும் எலி (ஜெர்ரி) இரண்டுக்கும் இடையே நடக்கும் முற்றுப்பெறாத போட்டியை மையமாகக் கொண்டு அவை அடிக்கடி நிகழ்த்தும் நகைச்சுவையான வன்முறையுடனான துரத்துதல் மற்றும் சண்டைகளுடன் உருவாக்கப்பட்ட திரையரங்கு ரீதியான அனிமேஷன் செய்யப்பட்ட குறும்படத் தொடர் ஆகும். ஹன்னா மற்றும் பார்பெரா ஆகியோர் இறுதியாக 1940 முதல் 1957 வரை கலிபோர்னியாவின் ஹாலிவுட் நகரில் உள்ள MGM கார்ட்டூன் ஸ்டூடியோவில் நூற்றுப் பதினான்கு *டாம் அண்ட் ஜெர்ரி* கார்ட்டூன்களை எழுதி இயக்கி முடித்தனர். முதல் தொடர் சிறந்த குறும்படங்களுக்கான (கார்ட்டூன்கள்) அகாடெமி விருதுகளை ஏழு முறை வென்றுள்ளது என்பது குறிப்பிடத்தக்கதாகும். இது வால்ட் டிஸ்னியின் *சில்லி சிம்பொனீஸ்* என்ற திரையரங்கு ரீதியான அனிமேஷன் செய்யப்பட்ட தொடருடன் அதிக ஆஸ்கார்களை வென்றதில் சமநிலையில் உள்ளது.  
1960 ஆம் ஆண்டின் தொடக்கத்தில் முதன்மைக் குறும்படங்களுடன் கூடுதலாக MGM கிழக்கு ஐரோப்பாவில் ஜெனி டெய்ட்ச் வழிநடத்துதலில் ரெம்ப்ராண்ட் பிலிம்ஸ் மூலமாக புதிய குறும்படங்களைத் தயாரித்திருந்தது. டாம் அண்ட் ஜெர்ரி குறும்படங்களின் தயாரிப்பு 1963 ஆம் ஆண்டில் சக் ஜோன்ஸ்ஸின் சிப்-டவர் 12 புரொடக்சன்ஸ் நிறுவனத்தின் கீழ் ஹாலிவுட்டுக்குத் திரும்பின. இந்தத் தொடர்கள் 1967 ஆம் ஆண்டு வரை தொடர்ந்தன. அந்நிறுவனம் மொத்தமாக 161 குறும்படங்களைத் தயாரித்தது. 1970கள், 1980கள் மற்றும் 1990களில் தொலைக்காட்சி கார்ட்டூன்களில் நட்சத்திரங்களாக இருந்த பூனை, எலி இரண்டும் பின்னர் 1992 ஆம் ஆண்டில் ஹன்னா-பார்பெரா மற்றும் பிலிமேஷன் ஸ்டூடியோஸ் ஆகியோரால் தயாரிக்கப்பட்ட *டாம் அண்ட் ஜெர்ரி: த மூவி* திரைப்படத்தின் மூலம் மறுபடியும் திரையில் தோன்றின. இது 1993 ஆம் ஆண்டில் உள்ளூரில் வெளியிடப்பட்டது. 2000 ஆம் ஆண்டில் அவர்கள் தங்களது முதல் டிவி குறும்படத் தயாரிப்பான *டாம் அண்ட் ஜெர்ரி: த மேன்சன் கேட்* என்பதை கார்ட்டூன் நெட்வொர்க் அலைவரிசைக்குத் தயாரித்தனர். சமீபத்தில் டாம் அண்ட் ஜெர்ரி திரையரங்க ரீதியான குறும்படம் *த கராத்தேகார்டு*, இணை உருவாக்குநரான ஜோ பார்பெராவால் எழுதப்பட்டு இணை இயக்கம் செய்யப்பட்டு 27 செப்டம்பர் 2005 அன்று லாஸ் ஏஞ்சல்ஸில் அறிமுகப்படுத்தப்பட்டது.  
இப்போது டைம் வார்னர் (அதன் டர்னர் என்டர்டெயின்மெண்ட் பிரிவின் மூலமாக) (வார்னர் பிரதர்ஸ் வெளியீட்டைக் கையாள்வதுடன்) டாம் அண்ட் ஜெர்ரியின் உரிமையைப் பெற்றுள்ளது. அவ்வாறு இணைந்ததிலிருந்து டர்னர் த CW இன் சனிக்கிழமை காலை "த CW4கிட்ஸ்" வரிசைக்காக *டாம் அண்ட் ஜெர்ரி டேல்ஸ்* தொடரைத் தயாரித்திருந்தது. அதே போன்று சமீபத்திய டாம் அண்ட் ஜெர்ரி குறும்படமான *த கராத்தேகார்டு* மற்றும் 2005 ஆம் ஆண்டில் டாம் அண்ட் ஜெர்ரி தொடர்பான நேரடி வீடியோத் திரைப்படங்கள் அனைத்தும் வார்னர் பிரதர்ஸ் அனிமேஷன் நிறுவனத்துடன் இணைந்து தயாரிக்கப்பட்டன.  
மொத்தமாக டாம் அண்ட் ஜெர்ரி நடித்த **162** திரையரங்கு ரீதியான குறும்படங்கள் உள்ளன. அனைத்து டாம் அண்ட் ஜெர்ரி திரையரங்கு ரீதியான குறும்படங்களின் பட்டியலுக்கு டாம் அண்ட் ஜெர்ரி கார்ட்டூன்களின் பட்டியலைக் காண்க. அனைத்து டாம் அண்ட் ஜெர்ரி டேல்ஸ் பகுதிகளின் பட்டியலுக்கு டாம் அண்ட் ஜெர்ரி டேல்ஸ் பகுதிகளின் பட்டியலைக் காண்க.
# டாம் அண்ட் ஜெர்ரி

## கதாப்பாத்திரங்கள்

### வழக்கமாகத் தோன்றும் கதாப்பாத்திரங்கள்

#### ஸ்பைக் மற்றும் டைக்

ஜெர்ரியைப் பிடிப்பதில் அதன் முயற்சிகளில் டாம் ஜெர்ரியைப் பிடித்துச் சாப்பிட விரும்பும் அழுக்கான கருப்புத் தெருப்பூனையான புட்ச்சின் தலையீட்டை அடிக்கடி சந்திக்கின்றது. ஸ்பைக் (சிலநேரங்களில் கூரிய நகமுடைய "கில்லர்" அல்லது "புட்ச்" என்றும் அழைக்கப்படும்) ஒரு கோபமான, தீய குணமுள்ள பாதுகாப்பு புல்டாக் நாய் ஆகும். அது தனது மகன் டைக்கின் (சிலநேரங்களில் "ஜூனியர்" என்றழைக்கப்படுகின்றது) பொருட்டு டாமை ஜெர்ரியைப் பிடிக்க முயற்சிக்கும் போது தாக்க முயற்சிக்கின்றது. ஸ்பைக் பெரும்பாலும் நகைச்சுவை நடிகர் ஜிம்மி துரன்டேவின் குரல் மற்றும் உணர்ச்சி வெளிப்பாடுகளை மாதிரியாகக் கொண்டு பேசியது (இந்தக் குரலை பில்லி ப்லெட்சரும் அவரைத் தொடர்ந்து டாவ்ஸ் பட்லரும் ஆகியோரும் அளித்தனர்). ஸ்பைக்கின் மேலங்கி ஆண்டுகள் தோறும் கிரே நிறத்திலிருந்து கிரீமி பிங்க் வரையில் மாற்றப்பட்டது. 1940களின் இறுதியில் கூடுதலாக ஸ்பைக்கின் மகன் டைக்கைச் சேர்த்தது ஸ்பைக் கதாப்பாத்திரத்திற்கு சற்று மென்மையை வழங்கியது. மேலும் அதிலிருந்து தோன்றிய குறைந்த கால அளவு நீடித்த திரையரங்க ரீதியான தொடருக்கும் (*ஸ்பைக் அண்ட் டைக்*) அது வழிவகுத்தது.
# டாம் அண்ட் ஜெர்ரி

## கதாப்பாத்திரங்கள்

### வழக்கமாகத் தோன்றும் கதாப்பாத்திரங்கள்

#### புட்ச் மற்றும் டூட்லெஸ் கலோர்

புட்ச் என்பது ஜெர்ரியைப் பிடித்துச் சாப்பிட விரும்பும் ஒரு கருப்பு தெருப்பூனை ஆகும். அது டாமிற்கு பொதுவான எதிரியாக இருக்கின்றது. இருப்பினும் பெரும்பாலான பகுதிகளில் வழக்கமாக அது டாம்மிற்கு டூட்லேஸ் மீதான போட்டியாகக் காணப்படுகின்றது. புட்ச் டாமின் நண்பர்கள் அல்லது சிநேகிதர்களில் ஒருவனாகவும் சில கார்ட்டூன்களில் தோன்றியது. அவற்றில் புட்ச் டாமின் நண்பர்களான மீத்தெட் மற்றும் டாப்சி ஆகியோருக்குத் தலைவனாக இருக்கின்றது.
டாம் தனது காதல் விருப்பங்களை பல முறை மாற்றிக்கொள்கிறது. முதல் காதல் விருப்பமானது ஷேயிக்கியுடன் இருந்தது மற்றும் *த ஜூட் கேட்* படத்தில் கர்வம் கொண்ட குரலில் பேசியது. மேலும் *த மவுஸ் கம்ஸ் டு டின்னர்* படத்தில் அதனை "டாமி" என்றும் அழைத்தது. டாமின் இரண்டாவது மற்றும் பெரும்பாலான காதல் விருப்பம் டூட்லெஸ் கலோர் மீது இருந்தது. அது *டாம் அண்ட் ஜெர்ரி* கார்ட்டூன்களில் எப்போதும் வசனம் எதுவும் பேசியது இல்லை.
# டாம் அண்ட் ஜெர்ரி

## கதாப்பாத்திரங்கள்

### வழக்கமாகத் தோன்றும் கதாப்பாத்திரங்கள்

#### மாமி டூ ஷூஸ்

தொடக்கத்திலிருந்து மாமி டூ ஷூஸ் (இவருக்கு லில்லியன் ராண்டால்ப் குரல் கொடுத்தார்) கதாப்பாத்திரத்துடன் டாம் இணைந்திருந்தது. இவர் வழக்கமான ஆப்பிரிக்க அமெரிக்க வீட்டுப் பணிப்பெண் ஆவார். முந்தைய குறும்படங்களில், மாமி பெரும்பாலும் டாம் மற்றும் ஜெர்ரி இருந்த உயர்தர வீட்டைக் காக்கும் பணிப்பெண்ணாக இருந்தார். பின்னர் *டாம் அண்ட் ஜெர்ரி* குறும்படங்கள் தோன்றும் அரங்கம் மாமியின் சொந்த வீடாக இருக்குமாறு அமைக்கப்பட்டது. அவரின் முகம் எப்போதும் காண்பிக்கப்படவில்லை (விதிவிலக்காக 1950 ஆம் ஆண்டின் *சாட்டர்டே ஈவ்னிங் புஸ்* படத்தில் அவரது முகம் மிகவும் சிறிதுநேரம் காமிராவை நோக்கி ஓடும்படி காட்சியளிக்கும்). அவர் வழக்கமாக பூனையை அது சேட்டை செய்யும்போது துடைப்பத்தால் ஓங்கி அடிப்பார். மாமி தோன்றாத நேரத்தில் மற்ற மனிதர்கள் சிலநேரங்களில் தோன்றுவர். அவர்களும் வழக்கம் போல கழுத்துக்கீழ்தான் தோன்றுவர். மாமி 1952 ஆம் ஆண்டின் *புஷ்-பட்டன் கிட்டி* வரையிலான பல கார்ட்டூன்களில் தோன்றினார். பிற்பகுதியில் வந்த கார்ட்டூன்களில் அதற்குப் பதிலாக *டாம் மற்றும் ஜெர்ரி* 1950களில் வாழ்ந்த யூப்பீ வகை ஜோடியுடன் வாழ்வதாகக் காண்பிக்கிறது. பெரும்பாலும் அனைத்து மனிதர்களும் தொடரில் முகம் தெரியும் வகையில் தோன்றினர்.
# டாம் அண்ட் ஜெர்ரி

## கதாப்பாத்திரங்கள்

### வழக்கமாகத் தோன்றும் கதாப்பாத்திரங்கள்

#### டஃபி (முன்பு நிப்லெஸ் எனப்பட்டது)

டஃபி என்பது ஜெர்ரிக்கு நெருக்கமான ஒரு எலியாகும். அது சிலநேரங்களில் ஜெர்ரியின் மருமகனாக நடித்தது. பெரும்பாலான பகுதிகளில் டஃபி நிறைய சாப்பிடுவதைக் காண முடிகின்றது (அது எப்போதும் பசியுடனேயே உள்ளது). அதன் முதல் தோற்றத்தில் அது அதிகம் சாப்பிடுவதால் அதன் பெற்றோர்களால் கைவிடப்பட்டு ஜெர்ரியின் வீட்டு வாசலில் விட்டுச் செல்லப்படுவதாகக் காண்பிக்கப்பட்டது. டஃபி அடிக்கடி ஜெர்ரியுடன் தோன்றுகின்றது. அது அவ்வாறு இருக்கும் போது, டாம் ஜெர்ரியைத் துரத்துவதைப் போலவே அதனைத் துரத்துவதில் மகிழ்ச்சியடைகின்றது. விந்தையாக டாம் அண்ட் ஜெர்ரி: த மேஜிக் ரிங் படத்தில் டஃபி மீண்டும் ஒருமுறை நிப்லெஸை அழைக்கிறது. அது ஜெர்ரிக்கு அறிமுகமும் இல்லாத ஒரு வீட்டு விலங்கு விற்பனைக்கூடத்தில் பொது எலியாகும்.
# டாம் அண்ட் ஜெர்ரி

## கதாப்பாத்திரங்கள்

### வழக்கமாகத் தோன்றும் கதாப்பாத்திரங்கள்

#### குவாக்கர்

தொடரில் மீண்டும் மீண்டும் தோன்றும் மற்றொரு கதாப்பாத்திரம் லிட்டில் குவாக்கர் என்ற வாத்துக்குஞ்சு ஆகும். அது ஹன்னா பார்பராவின் யாக்கீ டூட்லே கதாப்பாத்திரத்திற்குப் பிறகு ஏற்றுக்கொள்ளப்பட்டது. அது *லிட்டில் க்வாக்கர்*, *த டக் டாக்டர்*, *ஜஸ்ட் டக்கி*, *டவுன்ஹார்ட்டேடு டக்லிங்*, *சவுத்பவுண்ட் டக்லிங்*, *தட்ஸ் மை மம்மி*, *ஹேப்பி கோ டக்கி* மற்றும் *த வானிஷிங் டக்* ஆகியவற்றில் தோன்றுகின்றது. டாம் மற்றும் ஜெர்ரியை ஒப்பிடுகையில் குவாக்கர் அதிகம் பேசுகின்றது. பல பகுதிகளில் அது மட்டுமே பேசும் கதாப்பாத்திரமாக இருக்கின்றது. திரும்பத்திரும்பத் தோன்றும் பாத்திரங்களில் கடைசியும் சிறியதும் பெயரிடப்படாததுமான பச்சைநிற சாத்தான், அது டாமைப் போன்று தோற்றத்தையும் ஜெர்ரியின் அளவையும் கொண்டிருக்கின்றது. இது மட்டுமே தோன்றிய மூன்று பகுதிகள்: *ஸ்பிரிங்டைம் பார் தாமஸ்*, *ஸ்மிட்டன் கிட்டன்* மற்றும் *சப்பெரின் கேட்ஸ்!* ஆகியவை. ஸ்பிரிங்டைம் பார் தாமஸ் மற்றும் ஸ்மிட்டன் கிட்டன் ஆகிய தொடர்களில், டாம் பெண் பூனையின் மீது காதல் வயப்படும்போது சாத்தான் அந்த இருவரையும் பிரிக்கும்படி ஜெர்ரிக்கு அறிவுரை கூறுகின்றது. சப்பெரின் கேட்ஸ்! திரைப்படத்தில் டாமும் மெத்தேட்டும் ஜெர்ரியை கோடாரியால் இரண்டாகப் பிளக்க திட்டமிடுகின்றன. அது டாமிற்கு ஜெர்ரியை வெட்டுவதற்குப் பதில் மெத்தேட்டின் மண்டை ஓட்டை ஜெர்ரியைப் பிடிக்க பிளந்து திறந்து வைக்க அறிவுரை செய்கின்றது.
# டாம் அண்ட் ஜெர்ரி

## வரலாறும் பரிணாமமும்

### ஜெனி டெய்ட்ச் சகாப்தம் (1960 – 1962)

1960 ஆம் ஆண்டில் MGM புதிய *டாம் அண்ட் ஜெர்ரி* குறும்படங்களைத் தயாரிக்க முடிவு செய்தது. தயாரிப்பாளர் வில்லியம் எல். ஸ்நைடர் செக் அடிப்படையான அனிமேஷன் இயக்குநர் ஜெனி டெய்ட்ச்சையும் அவரது ஸ்டூடியோவான ரெம்ப்ராண்ட் பிலிம்ஸ்ஸையும் பராகுவே, செக்கோஸ்லோவாகியா ஆகியவற்றில் உலகம் முழுவதும் சென்றடையும் வகையிலான திரைப்படங்களை உருவாக்க ஏற்பாடு செய்திருந்தார். டெய்ட்ச்/ஸ்நைடர் குழுவானது 13 குறும்படங்களை உருவாக்கியது. அவற்றில் பெரும்பாலும் மிகச்சிறப்பான தரத்தைக் கொண்டிருந்தன.  
டெய்ட்ச்/ஸ்நைடர் குழு உண்மையான *டாம் அண்ட் ஜெர்ரி* குறும்படங்களைச் சிறிதளவே பார்த்திருந்ததால் அத்திரைப்படங்கள் வழக்கத்திற்கு மாறாகக் கருதப்பட்டன. மேலும் பலவழிகளில் வழக்கத்திற்கு மாறாகவே இருந்தன. கதாப்பாத்திரங்களின் இயக்கம் அடிக்கடி அதிக வேகத்தில் இருந்ததால் அதிக தெளிவற்ற இயக்கம் காணப்பட்டது. அதன் விளைவு, கதாப்பாத்திரங்களின் அனிமேஷன் தொடர்ந்து மாறிக்கொண்டே சரியில்லாததாகத் தோன்றின. ஒலித்தடங்கள் அடர்த்தியற்ற இசை, இடைவெளியான சவுண்ட் எபெக்ட்ஸ், பேசுவதற்குப் பதிலாக முணுமுணுக்கும் வசனம் ஆகிய அம்சங்களைக் கொண்டிருந்தன. மேலும் அதிகமான எதிர்முழக்கப் பயன்பாடு காணப்பட்டது. ஜெனி டெய்ட்ச் குறும்படங்களின் முதலாவதான *ஸ்விட்சின் கிட்டன்*, அதிக எண்ணிக்கையிலான ஒழுங்கற்ற வரைபடத் தவறுகள், பிரேம் வீதப் பிழைகள் மற்றும் குறும்படத்தை பார்க்க முடியாதபடி மாற்றும் அதிக சுருதியுடைய மயக்குகின்ற இசை மற்றும் சவுண்ட் எபெக்ட்ஸ் ஆகியவற்றைக் கொண்டிருந்தது. இந்தச் சிக்கல்கள் எப்போதும் சரி செய்யப்படவில்லை. மேலும் இது மிகவும் மோசமான *டாம் அண்ட் ஜெர்ரி* குறும்படமாக இன்றும் பெரும்பாலும் கருதப்படுகின்றது.  
டாம் எப்போதும் ஜெர்ரியை பயமுறுத்தாத வகையில் டெய்ட்ச் கார்ட்டூன்கள் இருப்பதாக டாமின் தீவிர ரசிகர்கள் விமர்சித்தனர். பெரும்பாலான நேரத்தில் டாமின் வழியில் ஜெர்ரி குறுக்கிடும் போது மட்டுமே அதனைத் தாக்க முயற்சிக்கின்றது. டாமின் புதிய உரிமையாளரான மிகவும் குண்டான வெள்ளையனும், டாமின் தவறுகளுக்காக தண்டிப்பதில் மாமி டூ ஷூஸ் உடன் ஒப்பிடுகையில் திரும்பத் திரும்ப டாமை அடிப்பதும் செம்மையாகத் தண்டிப்பதும், அதன் முகத்தை இழுத்து கிரில்லில் வைத்து கார்பனேட் கலந்த நீரை முழுவதும் குடிக்க வற்புறுத்துவது போன்ற அதிகப்படியான வரைவியல் ரீதியான மிருகத்தனத்தைக் கொண்டிருந்தான். வியக்கத்தக்க வகையில் ஜெனி டெய்ட்ச்சின் *டாம் அண்ட் ஜெர்ரி* கார்ட்டூன்கள் இன்றும் பகுதியளவு வழக்கமாக இயக்கப்படுகின்றன.  
"அமெரிக்காவின் ஹாலிவுட்டில் உருவாக்கப்பட்டது" என்ற வாக்கியத்தை முடிவில் கொண்டிருக்காத சில *டாம் அண்ட் ஜெர்ரி* கார்ட்டூன்களில் இந்தக் குறும்படங்களும் அடங்கும். டெயிட்ச்சின் ஸ்டூடியோ இரும்புத்திரையின் பின்னால் உள்ளதால் தயாரிப்பு ஸ்டூடியோவின் இருப்பிடம் முழுவதுமாக அதிலிருந்து விடுபட்டிருக்கின்றது.  
மற்ற தொடர்களை விட டெயிட்ச் உருவாக்கிய பகுதிகள் பொதுவாக ரசிகர்கள் குறைவாக விரும்பும்படியாகவே இருந்திருக்கின்றன. இதற்கு முக்கியக் காரணம் ஒழுங்கற்ற அனிமேஷன் ஆகும்.
# டாம் அண்ட் ஜெர்ரி

## வரலாறும் பரிணாமமும்

### சக் ஜோன்ஸ் சகாப்தம் (1963 – 1967)

டெயிட்ச்சின் கார்ட்டூன்களின் கடைசி வெளியான பிறகு, வார்னர் பிரதர்ஸ் கார்ட்டூன்ஸில் தனது முப்பதுக்கும் மேலான ஆண்டு உரிமையை உதறிய ஜோன்ஸ், தனது சொந்த அனிமேஷன் ஸ்டூடியோவை கூட்டாளர் லெஸ் கோல்டுமேனுடன் இணைந்து சிப்-டவர் 12 புரொடக்சன்ஸ் என்ற பெயரில் தொடங்கினார். 1963 ஆம் ஆண்டு தொடங்கி, ஜோன்ஸ் மற்றும் கோல்டுமேன் இணைந்து 34க்கும் மேலான *டாம் அண்ட் ஜெர்ரி* குறும்படங்களைத் தயாரித்தனர். அவை அனைத்தும் ஜோன்ஸின் தனித்தன்மையைக் கொண்டிருந்தன (மேலும் சற்று மாயத்தோற்ற தாக்கத்தைக் கொண்டிருந்தன). இருப்பினும் அடிப்படையில் ஜோன்ஸுடன் வார்னர்ஸில் பணிபுரிந்த அதே கலைஞர்களால் அனிமேஷன் செய்யப்பட்டாலும் இந்தப் புதிய குறும்படங்கள் கொண்டிருந்த வேறுபட்ட கோணம் அரிதான வெற்றியைச் சேர்த்தது.  
*டாம் அண்ட் ஜெர்ரி**யின் நகச்சுவை முத்திரை மற்றும் கார்ட்டூன்களை பிடித்தமாதிரியாக அறிமுகப்படுத்துதல் மற்றும் கதை முழுவதும் அவரது பாணியை கொண்டுசெல்லுதல்** * போன்றவற்றில் அவரது பாணியை ஏற்பதில் ஜோன்ஸ் சிக்கலைக் கொண்டிருந்தார். ***கதாப்பாத்திரங்கள் தோற்றத்தில் செய்யப்பட்ட சிறுமாறுதல்கள்: டாமை சற்று கடினமாக, போரிஸ் கர்லோஃப் போன்ற புருவங்களையும் (இது ஜோன்ஸின் க்ரிஞ்ச்சை அல்லது கவுண்ட் ப்ளூட் கவுண்ட்டை நினைவூட்டியது), குறைவான குழப்பமுடைய பார்வையையும் (அதன் மென்மயிரின் நிறம் உள்ளிட்டவை சாம்பல் நிறமானது), கூர்மையான காதுகளையும் மற்றும் மென்மயிர் நிறைந்த கன்னங்களையும் கொண்டிருக்குமாறு கொடுக்கப்பட்டது. ஜெர்ரி, பெரிய கண்களையும் காதுகளையும், வெளிரிய பழுப்பு நிறத்தில், இனிமையுடன் போர்க்கி பிக் போன்ற முகத்தோற்றத்துடன் அளிக்கப்பட்டது.** *  
ஜோன்ஸின் *டாம் அண்ட் ஜெர்ரி* கார்ட்டூன்களில் பல, திடீர் நகைச்சுவை மற்றும் உயர்ந்த இடத்திலிருந்து கீழே விழும் கதாப்பாத்திரங்களைக் கொண்ட நகைச்சுவை போன்றவற்றைக் கொண்டிருந்தன. அவரது வைல் ஈ. கோய்ட்டே அண்ட் த ரோடு ரன்னர் தயாரிப்பில் அவர் உருவாக்கிய படங்களை நினைவூட்டுவதாக உள்ளன. ஜோன்ஸ் பெரும்பாலான குறும்படங்களில் தளவமைப்புக் கலைஞர் மௌரிஸ் நோபிள் உடன் இணைந்து இணை இயக்கம் செய்துள்ளார். மீதமிருந்த குறும்படங்களில் ஹானா பார்பரா இயக்கிய பழைய *டாம் அண்ட் ஜெர்ரி* கார்ட்டூன் படங்களின் அடிப்படையில் இரண்டு குறும்படங்களை டாம் ராயும், மீத குறும்படங்களை ஏப் லேவிட்டோ மற்றும் பென் வாஷம் ஆகியோரும் இணைந்து இயக்கினர். வேறுபட்ட பேச்சு அம்சங்கள் மெல் ப்ளாங் மற்றும் ஜூன் போரே ஆகியோரால் உருவாக்கப்பட்டன. MGM இறுதியாக 1967 ஆம் ஆண்டில் டாம் அண்ட் ஜெர்ரி தயாரிப்பை முடித்துக்கொண்டது. அந்த நேரத்தில் சிப் டவர் 12 MGM அனிமேஷன்/விஷூவல் ஆர்ட்ஸ் என மாறியது. மேலும் ஜோன்ஸ் தொலைக்காட்சி சிறப்பு நிகழ்ச்சிகளுக்கும் *த பாண்டம் டோல்பூத்* திரைப்படத்தில் நடிக்கச் சென்றார்.
# டாம் அண்ட் ஜெர்ரி

## வரலாறும் பரிணாமமும்

### தொலைக்காட்சியில் வெற்றிகரமாக *டாம் அண்ட் ஜெர்ரி*

1965 ஆம் ஆண்டில் தொடங்கி ஹன்னா மற்றும் பார்பெராவின் *டான் அண்ட் ஜெர்ரி* நிகழ்ச்சிகள் அதிகம் திருத்தப்பட்ட வடிவத்தில் தொலைக்காட்சியில் தோன்றத் தொடங்கின: ஜோன் குழுவிற்கு கார்ட்டூன்களைக் காண்பிக்க, மாமி (*சாட்டர்டே ஈவ்னிங் புஸ்* போன்றவை) கதாப்பாத்திரத்தை ரோடோஸ்கோப் கொண்டு நீக்கி அதற்குப் பதிலாக மெல்லிய வெள்ளைப் பெண்மணியைச் சேர்க்க வேண்டியிருந்தது. லில்லியன் ராண்டால்ப்பின் உண்மையான குரல் தடங்கள் ஜூன் போரேவின் குரலால் மாற்றப்பட்டன. இருப்பினும், கார்ட்டூன்களின் உள்ளூர் ஒளிபரப்புகளிலும், பூமரங்கில் ஒரு நிகழ்ச்சியிலும் மற்ற குறும்படங்களில் தோன்றிய மாமி பாத்திரம் தோன்றியது. சமீபத்தில் ஒரு புதிய குறைந்த ஸ்டீரியோ வகையிலான கருப்புக் குரல் தியா விடால் மூலம் வழங்கப்பட்டது. கார்ட்டூன்களில் இருந்த அதிகப்படியான வன்முறைக் காட்சிகளும் திருத்தப்பட்டு நீக்கப்பட்டன. CBS இல் 25 செப்டம்பர் 1965 அன்று முதல் சனிக்கிழமை காலை நிகழ்ச்சிகளில் தொடங்கிய *டாம் அண்ட் ஜெர்ரி* இரண்டு ஆண்டுகள் கழித்து CBS ஞாயிற்றுக்கிழமை அட்டவணைக்கு மாற்றப்பட்டது. மேலும் அது 17 செப்டம்பர் 1972 அன்று வரை அதே நேரத்தில் ஒளிபரப்பானது.
# டாம் அண்ட் ஜெர்ரி

## வரலாறும் பரிணாமமும்

### *டாம் அண்ட் ஜெர்ரியின்** புதிய உரிமையாளர்கள்** *

1986 ஆம் ஆண்டில் MGM நிறுவனத்தை WTBS நிறுவனர் டெட் டர்னர் வாங்கினார். டர்னர் அந்நிறுவனத்தை சிறிது காலத்தில் விற்றுவிட்டார். ஆனால் MGM இன் 1986 ஆம் ஆண்டிற்கு முந்தைய திரைப்பட நூலகத்தை வைத்துக்கொண்டார். எனவே *டாம் அண்ட் ஜெர்ரி* டர்னர் என்டர்டெயின்மெண்ட் நிறுவனத்தின் சொத்தாக மாறியது (அந்த உரிமைகள் இன்று வார்னர் பிரதர்ஸ் மூலம் நிர்வகிக்கப்படுகின்றது). மேலும் அவை டர்னர் நடத்திய TBS, TNT, கார்ட்டூன் நெட்வொர்க், பூமரங்க் மற்றும் டர்னர் கிளாசிக் மூவிஸ் போன்ற தொலைக்காட்சிகளில் சில ஆண்டுகள் தோன்றியது.